Nuwe kykNET-drama begin Oktober | Netwerk24
Geen gyselaars in bank, sê polisie
Die polisie het Woensdagmiddag gesê niemand word as gyselaar in ’n tak van Capitec Bank in Bellville naby Kaapstad aangehou nie.
Huggie na meer as jaar weer op veld
Elandré Huggett, die Vrystaat-Cheetahs se haker vir die Curriebeker-wedstryd teen die Pumas Vrydag in Bloemfontein, sal in sy eerste wedstryd in meer as ’n jaar in aksie wees.
Osaka seëvier in 1ste stryd ná Serena-debakel
Naomi Osaka het Woensdag, in haar eerste wedstryd sedert haar sege in die eindstryd van die Amerikaanse Ope, ’n klinkende oorwinning oor Dominika Cibulkova behaal.
KYK: ECB sê Stokes, Hales bring krieket in oneer
Ben Stokes en Alex Hales verskyn in Desember voor ’n tugkomitee van die ECB.
Rompslomp: SA stede kan beter vaar
Hoe moeilik of maklik is dit om in ’n Suid-Afrikaanse stad ’n boupermit te kry of jou eiendom te registreer?
Musk dalk van bedrog aangekla vir Tesla-twiet
Tesla en Elon Musk, sy eksentrieke uitvoerende hoof, kan van bedrog aangekla word ná sy omstrede twiet wat die maatskappy se aandeelprys die laaste tyd wild laat skommel het.
Nuwe kykNET-drama begin Oktober
01 September 2018 11:00
Ná dertien jaar van onopgeloste raaisels verskyn ’n ou reeksmoordenaar weer in ’n klein spookdorpie tussen die hange van die Oos-Kaap. In dié dorp, Digtersdal, moet ’n speurder en ’n joernalis al die ou wonde oopkrap om die reeksmoordenaar op te spoor.
Terselfdertyd is daar ook drie dorpskinders wat hom wil vastrek en familie-intriges ontwikkel soos almal die spoke van die verlede wil besweer. Daarby vernietig dit Werner Malan (Deon Coetzee) se planne om die dorp in ’n vakansieparadys te ontwikkel.
Amalia Uys Foto: Gallo Images
Die nuwe kykNET-drama, Spoorloos, spog met ’n sterbelaaide rolverdeling. Dit sal Dinsdagaande van Oktober af op die kassie wees.
Die reeks se draaiboek, gegrond op die boek Daddy Long Legs deur die Suid-Afrikaanse skrywer Vernon Baumann, is geskryf deur Ilse van Hemert en sy was ook mede-regisseur met André Odendaal.
Die rolverdeling word deur ’n paar veteraanakteurs en nuwe gesigte voltooi in die reeks wat in Cradock in die Karoo verfilm is. Die dorp en al sy inwoners dien as agtergrond vir die nuwe reeks.
Coetzee is sakeman en politikus en sy vrou Angelique word vertolk deur Catriona Andrew.
Francois Jacobs is hul seun, Junior, en hy is getroud met Lara (Amalia Uys). Lara het ’n 12-jarige seun, Jan-Gustav, wat vertolk word deur Neil Slabbert.
Verder bestaan die rolverdeling uit Ludwig Binge, Wilmien Rossouw, Zane Meas, Charl Fleurs, Eric Bouwer, Kim Lategan, Hannes van Wyk, Morné Visser, Lizz Meiring en Elsabe Daneel.
*Spoorloos begin 9 Oktober om 20:00 op DSTV-kanaal 114.
Meer oor: Amalia Uys Deon Coetzee | Kyknet-Drama
Treine ry weer tussen Jhb, Pta
Moordsyfer in SA party plekke hoër as in oorlogsones
Name van 2 mans in vliegongeluk bekend